CELEX: 32022R0681
Language: el
Date: 2022-04-28 00:00:00
Title: Κανονισμός (ΕΕ) 2022/681 του Συμβουλίου της 28ης Απριλίου 2022 για την τροποποίηση του κανονισμού (ΕΕ) 2022/109 σχετικά με τον καθορισμό, για το 2022, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα και για τα ενωσιακά αλιευτικά σκάφη σε ορισμένα μη ενωσιακά ύδατα

29.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 126/2
               
            
         ΚΑΝΟΝΙΣΜΟΣ (ΕΕ) 2022/681 ΤΟΥ ΣΥΜΒΟΥΛΙΟΥ
         της 28ης Απριλίου 2022
         για την τροποποίηση του κανονισμού (ΕΕ) 2022/109 σχετικά με τον καθορισμό, για το 2022, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα και για τα ενωσιακά αλιευτικά σκάφη σε ορισμένα μη ενωσιακά ύδατα
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Με τον κανονισμό (ΕΕ) 2022/109 (1) του Συμβουλίου καθορίστηκαν, για το 2022, οι αλιευτικές δυνατότητες για ορισμένα αποθέματα ιχθύων και ομάδες αποθεμάτων ιχθύων στα ενωσιακά ύδατα και για τα ενωσιακά αλιευτικά σκάφη σε ορισμένα μη ενωσιακά ύδατα.
                  
               
                     (2)
                  
                  
                     Με τον κανονισμό (ΕΕ) 2022/109 καθορίστηκε, για το πρώτο τρίμηνο του 2022, προσωρινή ποσόστωση της Ένωσης 4 500 τόνων για τα σκάφη της Ένωσης που αλιεύουν γάδο (Gadus morhua) στα ύδατα του Spitzbergen (Svalbard) και στα διεθνή ύδατα της υποζώνης ICES 1 και της διαίρεσης ICES 2b. Ο κανονισμός (ΕΕ) 2022/515 του Συμβουλίου (2) παρέτεινε, έως τις 30 Απριλίου 2022, την περίοδο εφαρμογής της εν λόγω ποσόστωσης της Ένωσης.
                  
               
                     (3)
                  
                  
                     Δεδομένου ότι έχουν ολοκληρωθεί οι επίσημες συζητήσεις με τη Νορβηγία σχετικά με την πολιτική συνεννόηση όσον αφορά την αλιεία στις υποπεριοχές ICES 1 και 2, είναι σκόπιμο το Συμβούλιο να καθορίσει αναλόγως την ενωσιακή ποσόστωση γάδου στα ύδατα του Σβάλμπαρντ και στα διεθνή ύδατα της υποπεριοχής ICES 1 και της διαίρεσης 2b για το 2022, προκειμένου να αντικαταστήσει την προσωρινή ενωσιακή ποσόστωση που λήγει στα τέλη Απριλίου 2022.
                  
               
                     (4)
                  
                  
                     Οι ποσοστώσεις θα πρέπει να κατανεμηθούν στα κράτη μέλη σύμφωνα με την απόφαση 87/277/ΕΟΚ του Συμβουλίου (3) και το μερίδιο της Πολωνίας στην ποσόστωση της Ένωσης, και με την επιφύλαξη των αναγκαίων προσαρμογών λόγω της αποχώρησης του Ηνωμένου Βασιλείου από την Ένωση.
                  
               
                     (5)
                  
                  
                     Κατά συνέπεια, το παράρτημα I-Β του κανονισμού (ΕΕ) 2022/109 θα πρέπει να τροποποιηθεί αναλόγως.
                  
               
                     (6)
                  
                  
                     Τα όρια αλιευμάτων που προβλέπονται στον κανονισμό (ΕΕ) 2022/109 εφαρμόζονται από την 1η Ιανουαρίου 2022. Συνεπώς, οι διατάξεις που εισάγονται με τον παρόντα κανονισμό όσον αφορά τα όρια αλιευμάτων θα πρέπει επίσης να εφαρμόζονται από την ίδια ημερομηνία. Η εν λόγω αναδρομική εφαρμογή δεν θίγει τις αρχές της ασφάλειας δικαίου και της προστασίας της δικαιολογημένης εμπιστοσύνης, καθώς οι σχετικές αλιευτικές δυνατότητες είναι αυξημένες. Για λόγους επείγοντος, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποίηση του κανονισμού (ΕΕ) 2022/109
            Στο παράρτημα I-Β του κανονισμού (ΕΕ) 2022/109 ο τέταρτος πίνακας αντικαθίσταται από τον εξής πίνακα:
            
               
                           «Είδος:
                        
                        
                           Γάδος
                           
                              Gadus morhua
                           
                        
                        
                           Ζώνη:
                        
                        
                           1 και 2b
                           (COD/1/2B.)
                        
                     
                           Γερμανία
                        
                        
                           4 028 
                        
                        
                           
                              
                                 (1)(2)
                              
                           
                        
                        
                           Αναλυτικό TAC
                           Δεν εφαρμόζεται το άρθρο 3 του κανονισμού (ΕΚ) αριθ. 847/96
                           Δεν εφαρμόζεται το άρθρο 4 του κανονισμού (ΕΚ) αριθ. 847/96»
                        
                     
                           Ισπανία
                        
                        
                           9 688 
                        
                        
                           
                              
                                 (1)(2)
                              
                           
                        
                     
                           Γαλλία
                        
                        
                           1 775 
                        
                        
                           
                              
                                 (1)(2)
                              
                           
                        
                     
                           Πολωνία
                        
                        
                           1 829 
                        
                        
                           
                              
                                 (1)(2)
                              
                           
                        
                     
                           Πορτογαλία
                        
                        
                           2 019 
                        
                        
                           
                              
                                 (1)(2)
                              
                           
                        
                     
                           Άλλα κράτη μέλη
                        
                        
                           297
                        
                        
                           
                              
                                 (1)(2)(3)
                              
                           
                        
                     
                           Ένωση
                        
                        
                           19 636 
                        
                        
                           
                              
                                 (1)(2)
                              
                           
                        
                     
                            
                        
                        
                            
                        
                        
                            
                        
                     
                           Συνολικά επιτρεπόμενα αλιεύματα (TAC)
                        
                        
                           Άνευ αντικειμένου
                        
                        
                            
                        
                     
                           
                              
                                 (1)
                              
                           
                        
                        
                           Η κατανομή του διαθέσιμου για την Ένωση μεριδίου του αποθέματος γάδου στη ζώνη Spitzbergen και Bear Island και τα σχετικά παρεμπίπτοντα αλιεύματα εγκλεφίνου δεν θίγουν τα δικαιώματα και τις υποχρεώσεις που απορρέουν από τη Συνθήκη του Παρισιού του 1920.
                        
                     
                           
                              
                                 (2)
                              
                           
                        
                        
                           Τα παρεμπίπτοντα αλιεύματα εγκλεφίνου δύναται να αντιστοιχούν σε ποσοστό έως 14 % ανά ανάσυρση. Τα παρεμπίπτοντα αλιεύματα εγκλεφίνου είναι επιπρόσθετα της ποσόστωσης γάδου.
                        
                     
                           
                              
                                 (3)
                              
                           
                        
                        
                           Με εξαίρεση τη Γερμανία, την Ισπανία, τη Γαλλία, την Πολωνία και την Πορτογαλία. Τα αλιεύματα που καταλογίζονται στην εν λόγω κοινή ποσόστωση αναφέρονται χωριστά (COD/1/2B_AMS).
                        
                     
         
         
            Άρθρο 2
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2022.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 28 Απριλίου 2022.
            
               
                  Για το Συμβούλιο
               
               
                  Ο Πρόεδρος
               
               J.-Y. LE DRIAN
            
         
         
            (1)  Κανονισμός (ΕΕ) 2022/109 του Συμβουλίου, της 27ης Ιανουαρίου 2022, σχετικά με τον καθορισμό, για το 2022, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα και για τα ενωσιακά αλιευτικά σκάφη σε ορισμένα μη ενωσιακά ύδατα (ΕΕ L 21 της 31.1.2022, σ. 1).
         
            (2)  Κανονισμός (ΕΕ) 2022/515 του Συμβουλίου, της 31ης Μαρτίου 2022, για την τροποποίηση του κανονισμού (ΕΕ) 2022/109 σχετικά με τον καθορισμό, για το 2022, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα και για τα ενωσιακά αλιευτικά σκάφη σε ορισμένα μη ενωσιακά ύδατα (ΕΕ L 104 της 1.4.2022, σ. 1).
         
            (3)  Απόφαση 87/277/ΕΟΚ του Συμβουλίου, της 18ης Μαΐου 1987, σχετικά με την κατανομή των δυνατοτήτων αλίευσης γάδου στην περιοχή του Spitzberg και της νήσου των Άρκτων και στη διαίρεση 3Μ όπως ορίζεται από τη σύμβαση NAFO (ΕΕ L 135 της 23.5.1987, σ. 29).